CELEX: 32019R1926
Language: da
Date: 2019-11-14 00:00:00
Title: Rådets forordning (EU) 2019/1926 af 14. november 2019 om fordeling af fiskerimuligheder i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal

20.11.2019   
               
               
                  DA
               
               
                  Den Europæiske Unions Tidende
               
               
                  L 299/43
               
            
         RÅDETS FORORDNING (EU) 2019/1926
         af 14. november 2019
         om fordeling af fiskerimuligheder i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 2. marts 2015 vedtog Rådet afgørelse (EU) 2015/384 (1) om indgåelse af en partnerskabsaftale om bæredygtigt fiskeri mellem Den Europæiske Union og Republikken Senegal (»aftalen«) (2). Aftalen trådte i kraft den 20. november 2014 og er stadig i kraft.
                  
               
                     (2)
                  
                  
                     Den protokol om gennemførelse af aftalen, som aktuelt er i kraft, udløber den 19. november 2019.
                  
               
                     (3)
                  
                  
                     I overensstemmelse med Rådets afgørelse (EU) 2019/1925 (3) blev en ny protokol til gennemførelse af aftalen (»protokollen«) undertegnet den 18. november 2019.
                  
               
                     (4)
                  
                  
                     De fiskerimuligheder, der er fastsat i protokollen, bør fordeles mellem medlemsstaterne i hele protokollens anvendelsesperiode.
                  
               
                     (5)
                  
                  
                     For at sikre, at EU-fartøjer hurtigt kan påbegynde fiskeriet, skal protokollen finde midlertidig anvendelse fra datoen for dens undertegnelse. Denne forordning bør derfor finde anvendelse fra samme dato —
                  
               VEDTAGET DENNE FORORDNING:
         
            Artikel 1
            De fiskerimuligheder, der er fastsat i henhold til protokollen, fordeles mellem medlemsstaterne som følger:
            
                        a)
                     
                     
                        notfartøjer med fryseanlæg til tunfiskeri:
                        
                                    Spanien
                                 
                                 
                                    16 fartøjer
                                 
                              
                                    Frankrig
                                 
                                 
                                    12 fartøjer
                                 
                              
                  
                        b)
                     
                     
                        stangfartøjer:
                        
                                    Spanien
                                 
                                 
                                    8 fartøjer
                                 
                              
                                    Frankrig
                                 
                                 
                                    2 fartøjer
                                 
                              
                  
                        c)
                     
                     
                        langlinefartøjer:
                        
                                    Spanien
                                 
                                 
                                    3 fartøjer
                                 
                              
                                    Portugal
                                 
                                 
                                    2 fartøjer
                                 
                              
                  
                        d)
                     
                     
                        trawlere:
                        
                                    Spanien
                                 
                                 
                                    2 fartøjer
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra datoen for midlertidig anvendelse af protokollen.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. november 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets afgørelse (EU) 2015/384 af 2. marts 2015 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol (EUT L 65 af 10.3.2015, s. 1).
         
            (2)  Partnerskabsaftale om bæredygtigt fiskeri mellem den Europæiske Union og Republikken Senegal (EUT L 304 af 23.10.2014, s. 3).
         
            (3)  Rådets afgørelse (EU) 2019/1925 af 14. november 2019 om undertegnelse på Unionens vegne og om midlertidig anvendelse af protokollen til gennemførelse af fiskeripartnerskabsaftalen om bæredygtigt fiskeri mellem Den Europæiske Union og Republikken Senegal (se side 11 i denne EUT).